Man vas ná hy 100-jarige verkrag | Nuus24
Kaapstad – 'n 28-jarige man is in hegtenis geneem ná die verkragting van 'n 100-jarige vrou, wat gedeeltelik blind is, op Centane in die Oos-Kaap. Hy is by 'n nabygeleë plakkerskamp vasgetrek. Die polisie het gesê dit was 'n groot skok toe hulle begin het om die saak van die 100-jarige slagoffer te ondersoek. Die provinsiale polisiekommissaris het kort daarna opdrag gegee dat die saak as 'n prioriteit hanteer word waarna die taakspan aangestel en die verdagte vasgetrek is. Hy sal Maandag in die hof verskyn. 'n Taakspan het ook 'n 38-jarige verdagte aangekeer weens die ontvoering en verkragting van sy 12-jarige niggie op Butterworth.Volg Nuus24 op Twitter. - SAPA